Štev.: 900-69/2012-2

Datum: 22.3.2012

# Z A P I S N I K

13. seje Sveta Četrtne skupnosti Golovec, ki je bila v sredo 21.3.2012 ob 17.00 uri v prostorih Službe za lokalno samoupravo, Litijska 38, Ljubljana.

Sejo je na podlagi 58. člena Statuta Mestne občine Ljubljana sklical predsednik Sveta Četrtne skupnosti Golovec, Mestne občine Ljubljana, Aleš Dakić.

**PRISOTNI ČLANI SVETA**: Zinka Breskvar, Aleksander Brezigar, Aleš Dakić, Gregor Feist, Anton Kastelic,Viljem Klemenc, Aleš Kužnik, Igor Pigac in Danijel Ljubo Žitnik

**OSTALI PRISOTNI**: Marko Kolenc, vodja Oddelka za šport, MU MOL, Majda Cestnik in Vesna Stojanović, javni uslužbenki Službe za lokalno samoupravo, MU,MOL.

Na začetku je predsednik sveta ugotovil, da je na seji od **15** članov sveta prisotnih **9** članov sveta, kar pomeni, da je bil svet sklepčen in je lahko pričel z delom.

Nato je zaradi vabljenega (vodja Oddelka za šport MU MOL) k 4. točki dnevnega reda predlagal zamenjavo vrstnega reda predlaganega dnevnega reda in dal na glasovanje naslednji predlog **DNEVNEGA REDA:**

1. Razprava o krepitvi športnega udejstvovanja in izgradnji športnega centra (vodja Oddelka za šport, MU MOL, Marko Kolenc)
2. Potrditev zapisnika 12. seje sveta Četrtne skupnosti Golovec
3. Pobude in predlogi članov sveta in občanov ČS Golovec
4. Poročilo Komisije za šport – izvedba tedna športa
5. Poročilo sestanka z organizatorji akcije »Očistimo Slovenijo«
6. Razno

Navzočih je bilo 9 članov sveta.

Opredeljenih je bilo 9 članov sveta.

Za predlagani dnevni red je glasovalo 9 članov sveta.

**Dnevni red je bil sprejet.**

**AD 1**

**RAZPRAVA O KREPITVI ŠPORTNEGA UDEJSTVOVANJA IN IZGRADNJI ŠPORTNEGA CENTRA**

Predsednik Sveta Aleš Dakić je na začetku pozdravil vodjo Oddelka za šport Mestne uprave MOL, g. Marka Kolenca in pojasnil, da smo ga na sejo Sveta povabili z namenom, da se pogovorimo o krepitvi športnega udejstvovanja v ČS Golovec, sodelovanju z MOL in izgradnji športnega centra, zato mu je predal besedo.

g. Marko Kolenc je svetnikom pojasnil, da OPN MOL predvideva izgradnjo športnega centra na površini med hotelom Bit in rugby igriščem ob Pesarski cesti. V tem primeru gre za zasebno investicijo in ne za investicijo MOL..

V razpravi so člani sveta izpostavili, da so potrebe občanov in športnih društev v Štepanjskem naselju po izgradnji športnega objekta velike ter glede na pomanjkanje tovrstne infrastrukture skoraj nujne. V nadaljnji razpravi so člani sveta predlagali in izrazili željo, da se tudi pristojne službe in oddelki MOL aktivno vključijo v vse potrebne aktivnosti in postopke, ki so potrebni za uresničitev (izgradnjo) izvedbe.

g. Kolenc je glede vzpostavitve Športnega centra predlagal, da Svet ČS pripravi predloge, potrebe, želje oz. opredeli podroben program, na podlagi katerega bi lahko Oddelek za šport v letošnjem letu pripravil investicijsko dokumentacijo (DIIP). Na podlagi tega bi lahko v prihodnjih proračunih zagotovili ustrezna sredstva. Še pred začetkom urejanja centra pa bi bilo potrebno urediti lastništvo zemljišč. Na območju rugby igrišča je večja zasebna parcela, ki jo je potrebno odkupiti. Trenutno pa na sosednjem območju med rugby igriščem in BIT centrom potekajo aktivnosti za izgradnjo zasebnega športnega centra, ki naj bi obsegal dvorano za mali nogomet, plezalni in squash center.

Po razpravi je dal predsednik Sveta na glasovanje **PREDLOG SKLEPA 1/13:**

**Svet ČS Golovec pristojnim oddelkom MU MOL posreduje predlog vsebin predvidenega športnega centra ob Pesarski cesti. V primeru, da bi se pokazale dodatne potrebe bo Svet ČS Golovec pristojnim oddelkom posredoval dopolnitve k zgoraj navedenem predlogu.**

Navzočih je bilo 9 članov sveta.

Opredeljenih je bilo 9 članov sveta.

Za predlagani sklep je glasovalo 9 članov sveta.

**Sklep je bil sprejet.**

**AD 2**

**POTRDITEV ZAPISNIKA 12. SEJE SVETA ČETRTNE SKUPNOSTI GOLOVEC**

Gradivo so člani Sveta prejeli z vabilom za sejo.

Na predlog zapisnika je pripombo podal član Sveta Gregor Feist, in sicer da je bil na 12. Seji imenovan organizacijski odbor za izvedbo športnega dneva ČS Golovec. Drugih pripomb ni bilo in predsednik Sveta je dal na glasovanje

**PREDLOG SKLEPA 2/13:**

**Svet Četrtne skupnosti Golovec potrjuje zapisnik 12. seje Sveta ČS Golovec z upoštevanjem pripombe člana Sveta Gregorja Feista. Zapisnik 12. seje se ustrezno dopolni.**

Navzočih je bilo 9 članov sveta.

Opredeljenih je bilo 9 članov sveta.

Za predlagani sklep je glasovalo 9 članov sveta.

**Sklep je bil sprejet.**

**AD 3**

**POBUDE IN PREDLOGI ČLANOV SVETA IN OBČANOV ČS GOLOVEC**

**PREJETI ODGOVORI NA POSREDOVANE SKLEPE:**

**1. Odvoz listja in vejevja ter kosovnih odpadkov – Snaga d.o.o.**

V letu 2012 brezplačen odvoz zelenega odreza in listja ni predviden in se je nazadnje izvajal v letu 2010 ko je JP Snaga dodatno prispevala iz svojih sredstev. V letih 2011 in 2012 Snaga nima več razpoložljivih sredstev za pokrivanje brezplačnega odvoza listja in vejevja, zbranega od občanov.

Zelenice se pregrabi in odstrani odpadne veje, smeti in listje le na kategoriziranih površinah, ki so zajete v letnem planu in jih potrdi OGDP MOL.

**2. Zabojniki za ločeno zbiranje odpadkov – Snaga d.o.o.**

Na obstoječe zbiralnice ločenih frakcij na Štepanjski cesti bodo nameščeni dodatni zabojniki. Za namestitev dodatne zbiralnice pa na omenjenem področju ni prostorskih možnosti.

**3. Podaljšanje proge MPP št. 24**

LPP je opravil ogled in preučil možnost za spremembo poteka linije 24. Po pregledu stanja predlagajo (predlog posredovan tudi na OGDP MOL) podaljšanje linije do postajališča Žale.

**PREDLOG SKLEPA 3/13:**

**Svet ČS Golovec v celoti podpira predlog JP LPP, na OGDP MOL pa naslovi dopis z vprašanjem kdaj se predvideva podaljšanje linije 24 do Žal.**

Navzočih je bilo 9 članov sveta.

Opredeljenih je bilo 9 članov sveta.

Za predlagani sklep je glasovalo 9 članov sveta.

**Sklep je bil sprejet.**

**POBUDE ČLANOV SVETA:**

**1. Ureditev struge Bizoviškega potoka – Danijel Ljubo Žitnik**

Pobudo za ureditev struge Bizoviškega potoka (ob parcelni št. 478/1 k.o. Bizovik) je posredoval član Sveta Danijel Ljubo Žitnik. Potrebno je urediti strugo, očistiti kanalete, ki so polne peska. Problematično je tudi razraščanje japonskega dresnika.

**PREDLOG SKLEPA 4/13:**

**Svet ČS Golovec na naslednjo sejo Sveta povabi predstavnike ARSO in OGDP MOL. Na seji bo obravnavano vprašanje pristojnosti urejanja potoka ter vzdrževanja brežine, struge in neposredne okolice.**

Navzočih je bilo 9 članov sveta.

Opredeljenih je bilo 9 članov sveta.

Za predlagani sklep je glasovalo 9 članov sveta.

**Sklep je bil sprejet.**

**AD4**

**POROČILO KOMISIJE ZA ŠPORT – IZVEDBA TEDNA ŠPORTA**

Poročilo je podal predsednik Komisije za šport, Gregor Feist:

* komisija predlaga Svetu ČS Golovec, da se športni dan izvede 19. maja 2012 na športnih površinah ob Pesarski cesti, Judo klub Golovec pa z izvedbo otroške judo lige 16. maja 2012 v prostorih OŠ Božidarja Jakca;
* sodelujoči: JK Golovec, RFC Emoona, Baseball klub Golovec, OŠ KDK in OŠ Božidarja Jakca (prijateljska tekma, potrebno bo opraviti pogovor z ravnateljicami obeh šol), ŠD Strmec – balinanje; turnir v malem nogometu (OŠ KDK)
* potrebno bo poskrbeti za promocijo in obveščanje javnosti;
* popis potreb (hrana, pijača, ozvočenje, mize, priprava prostora, pokali, nagrade, zdravniška služba, varovanje…..) in postopki za prijavo prireditve (strokovna služba SLS).

**PREDLOG SKLEPA 5/13:**

**Svet ČS Golovec se je seznanil s poročilom seje Komisije za šport glede izvedbe »Športnega dneva ČS Golovec«, ki bo 19. maja 2012 na športnih površinah ob Pesarski cesti. Za vse aktivnosti in postopke, ki so potrebni za izvedbo športnega dneva Svet ČS Golovec pooblašča Organizacijski odbor (predsednik Gregor Feist, člani so člani Komisije za šport in predstavniki sodelujočih društev) in strokovno službo SLS MOL.**

Navzočih je bilo 9 članov sveta.

Opredeljenih je bilo 9 članov sveta.

Za predlagani sklep je glasovalo 9 članov sveta.

**Sklep je bil sprejet.**

**AD4**

**POROČILO SESTANKA Z ORGANIZATORJI AKCIJE »OČISTIMO SLOVENIJO«**

Poročilo je podal predsednik Sveta Aleš Dakić.

Zbirne točke oz. lokacije za zbiranje odpadkov so na območju ČS Golovec pri hotelu Bit in pri kulturnem domu v Hrušici. V akcijo sta se vključili tudi obe OŠ v Štepanjskem naselju (pred šolama se že nahajata zbiralnika za papir oz. oblačila). Koordinator akcije na območju ČS Golovec je Aleš Dakić, namestnik Viljem Klemenc. Prostovoljci se bodo zbrali ob 8.00 uri na zbornih točkah v Bizoviku, Hrušici in Štepanjskem naselju. Odvoz zbranih odpadkov bo zagotovilo JP Snaga in jih odvažala do konca tedna po izvedeni akciji. Vrečke in rokavice smo prejeli in se nahajajo na sedežu ČS Golovec, na vsakem zbirališču pa bo prisoten koordinator, in sicer v Bizoviku – Marko Markelj, v Hrušici – Ludvik Jevšjak, v Štepanjskem

Naselju – Franjo Filipović.

**Dnevni red je bil izčrpan in predsednik je sejo zaključil ob 20.00 uri.**

Zapisala: Aleš Dakić

Vesna Stojanović Predsednik sveta

 Četrtne skupnosti Golovec